Nimi Tuvastamisandmed Loetellu kandmise põhjused Loetellu kandmise kuupäev

1 Ilunga KAMPETE Teise nimega Gaston Hughes Ilunga Kampete; Hugues Raston Ilunga Kampete Sünniaeg: 24.11.1964 Sünnikoht: Lubumbashi, KDV Kodakondsus: KDV Sõjaväelase ID-number: 1-64-86-22311-29 Aadress: 69, avenue Nyangwile, Kinsuka Mimosas, Kinshasa/Ngaliema, DRC Sugu: mees Olles 2020. aasta aprillini vabariikliku kaardiväe (GR) ülem, vastutas Ilunga Kampete kohapeal viibivate GR üksuste eest ning oli seotud ülemäärase jõu kasutamise ja vägivaldsete repressioonidega 2016. aasta septembris Kinshasas. Ta vastutas samuti GRi liikmete poolt toime pandud represseerimiste ja inimõiguste rikkumiste eest, näiteks 2018. aasta detsembris Lubumbashis aset leidnud opositsiooni meeleavalduse vägivaldse mahasurumise eest. Alates 2020. aasta juulist on Kongo relvajõudude (FARDC) kindralleitnant ja Kongo Central provintsi Kitona sõjaväebaasi ülem, olles seega endiselt kõrge auastmega sõjaväelane. Oma ametiülesannetest tulenevalt vastutab ta FARDC poolt hiljuti toime pandud inimõiguste rikkumiste eest. Ilunga Kampete on seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. 12.12.2016

2 Gabriel Amisi KUMBA Teise nimega Gabriel Amisi Nkumba; „Tango Fort“; „Tango Four“ Sünniaeg: 28.5.1964 Sünnikoht: Malela, KDV Kodakondsus: KDV Sõjaväelase ID-number: 1-64-87-77512-30 Aadress: 22, avenue Mbenseke, Ma Campagne, Kinshasa/Ngaliema, DRC Sugu: mees Kongo relvajõudude (FARDC) 1. kaitsetsooni endine ülem, kelle väed osalesid 2016. aasta septembris Kinshasas ülemäärase jõu kasutamises ja vägivaldsetes repressioonides. FARDC staabiülema asetäitjana, kes vastutas operatsioonide ja luure eest 2018. aasta juulist kuni 2020. aasta juulini, ning tulenevalt oma kõrgetest ametiülesannetest FARDC peainspektorina alates 2020. aasta juulist vastutab ta FARDC poolt hiljuti toime pandud inimõiguste rikkumiste eest. Gabriel Amisi Kumba on seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. 12.12.2016

3 Ferdinand Ilunga LUYOYO Sünniaeg: 8.3.1973 Sünnikoht: Lubumbashi, KDV Kodakondsus: KDV KDV passi number: OB0260335 (kehtib 15.4.2011 kuni 14.4.2016) Aadress: 2, avenue des Orangers, Kinshasa/Gombe, DRC Sugu: mees Kongo riikliku politsei (PNC) märulipolitsei (Légion Nationale d’Intervention) ülemana kuni 2017. aastani ning institutsioonide ja kõrgete ametnike kaitse eest vastutava PNC üksuse ülemana kuni 2019. aasta detsembrini, vastutas Ferdinand Ilunga Luyoyo 2016. aasta septembris Kinshasas ülemäärase jõu kasutamise ja vägivaldsete repressioonide eest ning vastutab PNC poolt hiljem toime pandud inimõiguste rikkumiste eest. Ferdinand Ilunga Luyoyo on seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Ferdinand Ilunga Luyoyo säilitas oma kindrali auastme ja tegutseb aktiivselt KDV avalikus elus. 12.12.2016

4 Célestin KANYAMA Teise nimega Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; „Esprit de mort“ Sünniaeg: 4.10.1960 Sünnikoht: Kananga, KDV Kodakondsus: KDV KDV passi number: OB0637580 (kehtib 20.5.2014 kuni 19.5.2019) Schengeni viisa numbriga 011518403, välja antud 2.7.2016 Aadress: 56, avenue Usika, Kinshasa/Gombe, DRC Sugu: mees Kongo riikliku politsei (PNC) ülemana vastutas Celestin Kanyama 2016. aasta septembris Kinshasas toimunud ülemäärase jõu kasutamise ja vägivaldsete repressioonide eest. 2017. aasta juulis nimetati Celestin Kanyama PNC peadirektoriks. 2018. aasta oktoobris, kui ta oli sellel ametikohal, hirmutasid politseiametnikud ajakirjanikke ja võtsid neilt vabaduse pärast rea artiklite avaldamist, milles kajastati politseikadettide toidu ebaseaduslikku omastamist. Kindral Kanyamal oli nendes sündmustes oma roll. Olles praegu PNC kõrge ametnik, vastutab ta PNC poolt hiljuti toime pandud inimõiguste rikkumiste eest. Seega oli Célestin Kanyama seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. 12.12.2016

5 John NUMBI Teise nimega John Numbi Banza Tambo; John Numbi Banza Ntambo; Tambo Numbi Sünniaeg: 16.8.1962 Sünnikoht: Jadotville-Likasi-Kolwezi, KDV Kodakondsus: KDV Aadress: 5, avenue Oranger, Kinshasa/Gombe, DRC Sugu: mees John Numbi oli Kongo relvajõudude (FARDC) peainspektor alates 2018. aasta juulist kuni 2020. aasta juulini. Selles rollis vastutab ta FARDC poolt 2018. aasta juulist 2020. aasta juulini toime pandud inimõiguste rikkumiste eest, näiteks 2019. aasta juunist juulini kasutasid tema otsesesse alluvusse kuuluvad FARDC üksused ebaseadusliku kaevandamisega tegelenud isikute suhtes ebaproportsionaalset vägivalda. John Numbi on seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Kuni 2021. aasta alguseni säilitas John Numbi oma mõjuvõimu FARDCs, eriti Katangas, kus on teatatud FARDC toime pandud inimõiguste rasketest rikkumistest. John Numbi ohustab endiselt inimõigustealast olukorda KDVs, eelkõige Katangas. 12.12.2016

6 Evariste BOSHAB Teise nimega Evariste Boshab Mabub Ma Bileng Sünniaeg: 12.1.1956 Sünnikoht: Tete Kalamba, KDV Kodakondsus: KDV Diplomaatilise passi number: DP0000003 (kehtib 21.12.2015 kuni 20.12.2020) Schengeni viisa aegus 5.1.2017 Aadress: 3, avenue du Rail, Kinshasa/Gombe, DRC Sugu: mees Asepeaministrina ning sise- ja julgeolekuministrina ajavahemikul detsembrist 2014 kuni detsembrini 2016 vastutas Evariste Boshab ametlikult politsei- ja julgeolekuteenistuste eest ning provintside kuberneride töö koordineerimise eest. Nendel ametikohtadel tegutsedes vastutas ta aktivistide ja opositsiooniliikmete vahistamine eest ning jõu ülemäärase kasutamise eest, sealhulgas ajavahemikul september 2016 – detsember 2016 Kinshasas toimunud meeleavaldustele reageerimisel, mille käigus said julgeolekuteenistuste käe läbi surma või vigastada paljud tsiviilisikud. Evariste Boshab on seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Evariste Boshab osales samuti kriisi ärakasutamises ja süvendamises Kasaï piirkonnas, kus tal on endiselt mõjuvõim, eelkõige pärast Kasaï senaatoriks saamist 2019. aasta märtsis. 29.5.2017

7 Alex Kande MUPOMPA Teise nimega Alexandre Kande Mupomba; Kande-Mupompa Sünniaeg: 23.9.1950 Sünnikoht: Kananga, KDV Kodakondsus: KDV ja Belgia KDV passi number: OP0024910 (kehtib 21.3.2016 kuni 20.3.2021). Aadressid: Messidorlaan 217/25, 1180 Uccle, Belgium 1, avenue Bumba, Kinshasa/Ngaliema, DRC Sugu: mees Alex Kande Mupompa, kes oli kuni 2017. aasta oktoobrini Kesk-Kasaï provintsi kuberner, vastutas alates 2016. aasta augustist Kesk-Kasaï provintsis julgeolekujõudude ja Kongo riikliku politsei (PNC) poolt toime pandud jõu ülemäärase kasutamise, vägivaldsete repressioonide ja kohtuväliste hukkamiste eest, sealhulgas Dibaya territooriumil 2017. aasta veebruaris toimunud tapmiste eest. Alex Kande Mupompa on seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Alex Kande Mupompa osales samuti kriisi ärakasutamises ja süvendamises Kasaï piirkonnas, mille esindaja ta oli 2019. aasta oktoobrini ning kus tal on endiselt mõjuvõim Kasaï provintsivalitsusse kuuluva poliitilise partei Congrès des alliés pour l’action au Congo (CAAC) kaudu. 29.5.2017

8 Éric RUHORIMBERE Teise nimega Eric Ruhorimbere Ruhanga; „Tango Two“; „Tango Deux“ Sünniaeg: 16.7.1969 Sünnikoht: Minembwe, KDV Kodakondsus: KDV Sõjaväelase ID-number: 1-69-09-51400-64 KDV passi number: OB0814241 Aadress: Mbujimayi, Kasai Province, DRC Sugu: mees Éric Ruhorimbere oli alates 2014. aasta septembrist kuni 2018. aasta juulini 21. sõjaväepiirkonna abikomandör ning vastutas Kongo relvajõudude (FARDC) poolt toime pandud ülemäärase jõu kasutamise ja kohtuväliste hukkamiste eest, eriti Nsapu relvarühmituse ning naiste ja laste suhtes. Éric Ruhorimbere on olnud Nord Equateuri tegevusüksuse ülem alates 2018. aasta juulist. Selles rollis vastutab ta FARDC poolt toime pandud hiljutiste inimõiguste rikkumiste eest. Éric Ruhorimbere on seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. 29.5.2017

9 Emmanuel Ramazani SHADARY Teise nimega Emmanuel Ramazani Shadari Mulanda; Shadary Sünniaeg: 29.11.1960 Sünnikoht: Kasongo, KDV Kodakondsus: KDV Aadress: 28, avenue Ntela, Mont Ngafula, Kinshasa, DRC Sugu: mees Emmanuel Ramazani Shadary oli kuni 2018. aasta veebruarini asepeaminister ning sise- ja julgeolekuminister ning vastutas ametlikult politsei- ja julgeolekuteenistuste eest ning provintside kuberneride töö koordineerimise eest. Ta vastutas nimetatud ametikohal aktivistide ja opositsiooni liikmete vahistamiste eest, samuti ülemäärase jõu kasutamise eest, näiteks Bundu Dia Kongo (BDK) liikumise liikmete vägivaldse mahasurumise eest Kesk-Kongo provintsis, Kinshasas 2017. aasta jaanuarist veebruarini toimepandud repressioonide eest ning Kasaï provintsides toimepandud ülemäärase jõu kasutamise ning vägivaldsete repressioonide eest. Emmanuel Ramazani Shadary on seega olnud nimetatud ametikohal seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Emmanuel Ramazani Shadary on alates 2018. aasta veebruarist olnud partei Parti du peuple pour la reconstruction et le développement (PPRD) alaline sekretär, mis kuni 2020. aasta detsembrini oli endise presidendi Joseph Kabila juhitava koalitsiooni peamine partei. 29.5.2017